Damarwulan lawan Minakjingga.1.Adegan ing padhepokane Damarwulan.Nalika samana Damarwulan ngadhep ingkang ibu Nyai Patih Udara.Damarwulan pamit suwita menyang praja Majapait.Gendhing : Puspanjana.Pangandikane Nyai Patih Udara marang Damarwulan.Dhuh kulup putraningsun, Sireku wis wanci, Pisah lan jenengingwang, Ywa kulineng ardi, Becik sira neng praja, Suwiteng narpati, Nanging ta wekasingwang, Ywa pegat teteki.2.Adegan ing praja Majapait,Ratu Ayu Kencanawungu diadhep Patih Logender, nyaritakake kahanane negara kang nandhang prihatin jalaran diserang mungsuh saka Blambangan yaiku Prabu Minakjingga. Ratu Ayu nyupena sing bisa ngentasi gawe yaiku Damarwulan, banjur dhawuh supaya Patih Logender ngupadi Damarwulan.Wawan sabda antarane Ratu Ayu Kencana Wungu karo Patih Logender.Dhandhanggula.Siwa Patih marma sun timbali, ingsun paring weruh marang sira, yen ingsung antuk wangsite, saka dewa kang linuhung, saranane paprangan iki, kang bisa mbengkas karya, bocah saka gunung, kekasih Damarsasangka, siwa patih upayanen nuli, ywa